b'\n_START_ARTICLE_\nRichmond, Britanska Kolumbija\n_START_SECTION_\nStanovni\xc5\xa1tvo\n_START_PARAGRAPH_\nPrema podacima za 1. sije\xc4\x8dnja 2008. godine grad je imao 188.100. stanovnika  To je \xc4\x8detvrti po veli\xc4\x8dini grad u Britanskoj Kolumbiji, nakon Vancouvera (605.891), Surreya (420.900) i Burnabya (193.954)._NEWLINE_Richmond ima najve\xc4\x87i postotak imigranta u cijeloj Kanadi 59% stanovni\xc5\xa1tva su imigranti.  Vi\xc5\xa1e od polovice stanovni\xc5\xa1tva su azijskog porijekla, od kojih su mnogi u Ameriku do\xc5\xa1li po\xc4\x8detkom 1990-ih, od kojih je ve\xc4\x87ina iz Hong Konga, Tajvana i Kine. Ostalo stanovni\xc5\xa1tvo su azijski kana\xc4\x91ani a uklju\xc4\x8duje Indo-Kana\xc4\x91ane, Filipnske-Kana\xc4\x91ane i Japanske Kana\xc4\x91ane._NEWLINE_Prema Kanadskom zavodu za statistiku, stanovnici Richmonda imaju najve\xc4\x87i \xc5\xbeivotni vijek u Kanadi, \xc5\xbeivotni vijek je 83,4 godina, tako\xc4\x91er ima najni\xc5\xbeu stopu pretilosti i pu\xc5\xa1a\xc4\x8da. Prosje\xc4\x8dna cijena obiteljske ku\xc4\x87e u Richmondu je 758.915 dolara. Te\xc5\xa1ka kriminalna dijela su vrlo rijetka, Richmond je bio rangiran kao tre\xc4\x87i najsigurniji grad u Britanskoj Kolumbiji za 2002. godinu.\n_START_SECTION_\nZimske olimpijske igre 2010\n_START_PARAGRAPH_\nU Richmondu \xc4\x87e se odr\xc5\xbeavati dio natjecanja Zimskih olimpijskih igara 2010. Grad je sagradio dvoranu Richmond Olympic Oval sa 8.000 mjesta u kojoj \xc4\x87e se odr\xc5\xbeavati natjecanja u brzome klizanju. Ukupna cijena dvorane je $178 milijuna CAD, tro\xc5\xa1kove je snosila pokrajinska vlada, savezne vlasti i grad. Richmond Olympic Oval otvoren je 12. prosinca 2008. godine.'